Chichilaki
**Chichilaki** (georg. ჩიჩილაკი) on muinainen, perinteinen georgialainen joulupuu. Se on tehty kuivatun hasselpähkinän tai saksanpähkinän oksista, jotka on muotoiltu havupuuksi. Nämä vaaleat ornamentit vaihtelevat 20 cm:n ja kolmen metrin välillä.  Chichilakit ovat yleisimpiä Gurian ja Samegrelon alueilla Mustanmeren lähellä, mutta niitä löytää myös pääkaupungin, Tbilisin, alueelta.

Georgialainen perinne
---------------------

Chichilakien teko on tärkeä perinne georgialaisessa ortodoksisessa joulussa, joka sijoittuu tammikuun 7. päivälle. Georgialaiset uskovat, että leikelty puu muistuttaa Basileios Suuren kuuluisaa partaa. Basileioksen sanotaan vierailevan ihmisten luona jouluna, samalla tapaa kuin joulupukki. Sanotaan myös, että Chichilaki edustaa elämän puuta, georgialaisten yhtä toivon symboolia.

Joka vuosi ihmiset ostavat chichilakeja koristellakseen niitä pienillä hedelmillä ja marjoilla. Omenoita, granaattiomenoita ja värimataroita tarjoamisena anteliaasta sadosta.

Chichilakit poltetaan seremoniallisesti päivänä ennen georgialaisen ortodoksisuuden loppiaista, tammikuun 19. päivänä. Tämä symbolisoi menneen vuoden vaikeuksien ylittämistä. Jotkut perheet Samegrelossa ostavat chichilakeja edesmenneiden sukulaisia kunnioittaakseen.

Neuvostoliiton kielto
---------------------

Neuvostoliiton Georgian valtauksen aikana vuonna 1921, chichilakien myynti oli kielletty. Puut olivat neuvostoliittolaisten mielestä uskonnollinen symboli. Vaikka georgialaisten annettiin pitää monia heidän kulttuurilleen ominaisia piirteitä, kaikki uskontoon liittyvä oli kielletty. Kielto pysyi voimassa Neuvostoliiton valtauksen päättymiseen, vuoteen 1990, asti. Siitä lähtien chichilakien suosio on noussut.

Ympäristökysymykset
-------------------

Georgialaisten mielestä chichilakien käyttö joulukoristeina on ympäristöystävällisempää kuin mäntypuiden hakkuu. Oksien leikkaamisen puista on oletettu olevan parempi puiden terveydelle.

Georgian hallitus on ottanut askelia mänytypuiden säilyttämisen puolesta asettamalla sakkoja niille, jotka kuljettavat mäntyjä rekisteröityjen tilojen ulkopuolelle. Metsänvartijoiden partiointia on myös kasvatettu ympäri maata.

Venäjän ja Georgian välisen sodan jälkipuinnissa, metsämaat kiistellyn Etelä-Ossetian alueelta hävitettiin, herättäen kansallista surua georgialaisissa.

Lähteet
-------

1. ↑   Bardzimashvili, Temo. "Georgia Kicks Off New Year with Post-Modern Christmas tree". Viitattu 19. huhtikuuta 2014, (englanniksi)
2. ↑   "Celebrating Christmas in Georgia".  Viitattu 20.4.2014 (englanniksi)
3. ↑  "Chichilaki – the Georgian Xmas Tree".  Viitattu 20.4.2014, (englanniksi)
4. ↑   Bardzimashvili, Temo. "Georgia Kicks Off New Year with Post-Modern Christmas tree". Viitattu 20.4.2014
5. ↑   "Georgians rediscover Christmas tree traditions". BBC News.  Viitattu 20.4.2014, (englanniksi)
6. ↑   South Ossetia news index Viitattu 20.4.2014
7. ↑   Kremlin Signs Truce but resists quick pullout Viitattu 20.4.2014

Aiheesta muualla
----------------

* Kuvia tai muita tiedostoja aiheesta **Chichilaki** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chichilaki